ລາວຈັດເກັບລາຍຮັບບໍ່ໄດ້ຕາມ ແຜນການຍ້ອນຂາດຄວາມໂປ່ງໃສໃນ ການເກັບພາສີ 
ລັດຖະບານລາວ ຈັດເກັບລາຍຮັບບໍ່ໄດ້ຕາມແຜນການ ໂດຍມີສາເຫດມາຈາກລະບົບການຈັດເກັບລາຍຮັບ ຍັງບໍ່ມີຄວາມໂປ່ງໃສ ແລະ ມີຫຼາຍຂັ້ນຕອນເກີນໄປ.
ລັດຖະບານລາວ ຈັດເກັບລາຍຮັບໄດ້ພຽງ 19 3 ເປີເຊັນ ເທົ່ານັ້ນ ໃນຊ່ວງ 3 ເດືອນ ທຳອິດຂອງແຜນການປີ 2017 ໂດຍມີສາເຫດມາຈາກລະບົບການຈັດເກັບລາຍຮັບ ຍັງບໍ່ມີຄວາມໂປ່ງໃສ ແລະ ມີຫຼາຍຂັ້ນຕອນເກີນໄປ ທ່ານສົມດີ ດວງດີ ຮອງນາຍົກລັດຖະມົນຕີ ແລະລັດຖະມົນຕີວ່າການ ກະຊວງການເງິນ ຖະແຫລງຍອມຮັບວ່າ ການຈັດເກັບລາຍຮັບຂອງລັດຖະບານລາວ ໃນຊ່ວງ 3 ເດືອນ ທຳອິດຂອງແຜນການປີ 2017 ນີ້ ສາມາດປະຕິບັດໄດ້ຕ່ຳກວ່າຄາດໝາຍ ກໍຄືຈັດເກັບ ລາຍຮັບໄດ້ພຽງ 4,621 58 ຕື້ກີບ ຄິດເປັນ 19 3 ເປີເຊັນຂອງແຜນການຕະຫຼອດປີ 2017 ເທົ່ານັ້ນ ຊຶ່ງໃນນີ້ ກໍແບ່ງເປັນລາຍຮັບພາຍໃນ 4,183 37 ຕື້ກີບ ແລະການຊ່ວຍ ເຫຼືອລ້າ ຈາກຕ່າງປະເທດ 438 2 ຕື້ກີບ ຊຶ່ງການຊ່ວຍເຫຼືອລ້າຈາກຕ່າງປະເທດດັ່ງກ່າວ ຍັງຖືເປັນການຊ່ວຍເຫຼືອທີ່ຫລຸດລົງ ຈາກ ໄລຍະດຽວກັນ ໃນປີ 2016 ຄິດເປັນອັດຕາທີ່ເກີນກວ່າ 57 ເປີເຊັນ ອີກດ້ວຍ ຫາກແຕ່ກໍຍັງບໍ່ຮູ້ສາເຫດທີ່ຊັດເຈນວ່າ ເປັນຍ້ອນຫຍັງ ຈຶ່ງເຮັດໃຫ້ຕ່າງປະເທດ ໃຫ້ ການຊ່ວຍເຫຼືອແກ່ລາວຫລຸດລົງ ສ່ວນສາເຫດທີ່ເຮັດໃຫ້ການຈັດເກັບລາຍຮັບພາຍ ໃນຫລຸດລົງນັ້ນ ກໍຍ້ອນວ່າລະບົບການຈັດເກັບລາຍຮັບຍັງບໍ່ໂປ່ງໃສ ແລະມີຫລາຍຂັ້ນ ຕອນເກີນໄປ ຈຶ່ງເຮັດໃຫ້ຈະຕ້ອງມີການປັບປຸງໃໝ່ທັງລະບົບ ດັ່ງທີ່ ທ່ານສົມດີ ໄດ້ໃຫ້ ການຢືນຢັນວ່າ: ທາງດ້ານທ່ານບຸນມີ ມະນີວົງ ລັດຖະມົນຕີຊ່ວຍວ່າການ ກະຊວງອຸດສາຫະກຳ ແລະ ການຄ້າ ຢືນຢັນວ່າ ລັດຖະບານລາວ ຈະນຳໃຊ້ລະບົບການຈັດເກັບລາຍຮັບສ່ວຍສາ ອາກອນ ແບບປະຕູດຽວ (One Stop Service) ໃຫ້ຄົບຖ້ວນໃນທຸກພາກສ່ວນທີ່ ກ່ຽວຂ້ອງກັບການຈັດເກັບລາຍຮັບເຂົ້າງົບປະມານຂອງລັດຖະບານໃນທົ່ວປະເທດ ໃຫ້ໄວທີ່ສຸດ ໂດຍສະເພາະແມ່ນພາກສ່ວນທີ່ກ່ຽວຂ້ອງກັບການຄ້າຂາອອກ ແລະ ຂາເຂົ້າ ອັນລວມເຖິງພາກສ່ວນທີ່ຮັບຜິດຊອບ ການນຳເຂົ້າຍານພາຫະນະ ຈາກ ຕ່າງປະເທດດ້ວຍນັ້ນ ທັງນີ້ ກະຊວງການເງິນ ໄດ້ເລີ່ມການຈັດຕັ້ງປະຕິບັດໂຄງການລະບົບຂໍ້ມູນ-ຂ່າວສານ ແລະຄຸ້ມຄອງລາຍຮັບສ່ວຍສາອາກອນ ເມື່ອບໍ່ນານມານີ້ ໂດຍໄດ້ຮັບເງິນກູ້ຈາກກອງ ທຶນເພື່ອການຮ່ວມມື ແລະການພັດທະນາ ເສດຖະກິດຂອງລັດຖະບານເກົາຫຼີໃຕ້ ໃນ ມູນຄ່າ 28 5 ລ້ານໂດລາ ແລະ ລັດຖະບານລາວ ໄດ້ສົມທົບໃນມູນຄ່າ 4 ລ້ານໂດລາ ໂດຍກຸ່ມບໍລິສັດ LG Consortium ຈາກເກົາຫຼີໃຕ້ ເປັນຜູ້ທີ່ຮັບຜິດຊອບ ການພັດ ທະນາ ໂຄງການໃຫ້ແລ້ວເສັດ ແລະນຳໃຊ້ພາກຕົວຈິງໃຫ້ໄດ້ ໃນຕົ້ນປີ 2019 ເປັນ ຢ່າງຊ້າ ໂດຍການນຳໃຊ້ລະບົບດັ່ງກ່າວນີ້ ຈະເຮັດໃຫ້ການຈັດເກັບລາຍຮັບສ່ວຍສາອາກອນ ມີປະສິດທິພາບເພີ່ມຂຶ້ນ ເພາະເປັນລະບົບຂໍ້ມູນ-ຂ່າວສານ ຄຸ້ມຄອງລາຍຮັບສ່ວຍສາ ອາກອນ ທີ່ທັນສະໄໝ ແລະໄດ້ລະດັບມາດຕະຖານສາກົນ ທັງໃນການສ້າງລະບົບ ຂໍ້ມູນ-ຂ່າວສານ ຄຸ້ມຄອງລາຍຮັບສ່ວຍສາອາກອນຢ່າງຄົບຊຸດ ການພັດທະນາຊຸດ ຄຳສັ່ງການແຈ້ງມອບລາຍຮັບ ການກວດສອບຫລັງການແຈ້ງ ການປະເມີນຄາດຄະເນ ແຫລ່ງລາຍຮັບ ການກຳນົດເລກປະຈຳຕົວຜູ້ເສຍອາກອນ ການເຊື່ອມຕໍ່ລະບົບຕ່າງໆ ຂອງກະຊວງການເງິນ ກັບຂະແໜງການຕ່າງໆ ທີ່ກ່ຽວຂ້ອງຜ່ານທາງ ອີເລັກໂທຣນິກ ແລະ ການສ້າງສູນຂໍ້ມູນ-ຂ່າວສານ ແລະສູນສຳຮອງຂໍ້ມູນ-ຂ່າວສານຢູ່ເທິງອາຄານ 6 ຊັ້ນທີ່ສ້າງຂຶ້ນໃໝ່ທັງໝົດ ລັດຖບານລາວໄດ້ວາງເປົ້າໝາຍທີ່ຈະຈັດເກັບລາຍຮັບໃນແຜນການພັດທະນາ ເສດຖະກິດ ແລະ ສັງຄົມ ໃນຊ່ວງປີ 2016 ຫາ 2020 ໃຫ້ໄດ້ເພີ່ມຂຶ້ນ 50 ເປີເຊັນ ທຽບໃສ່ສົກປີ 2011 ຫາ 2015 ຊຶ່ງກໍຈະເຮັດໃຫ້ລັດຖະບານມີລາຍຮັບລວມເຖິງ 149,600 ຕື້ກີບ ຄິດເປັນ 19 ຫາ 20 ເປີເຊັນ ຂອງຜະລິດຕະພັນລວມພາຍໃນ (GDP) ໃນໄລຍະ 5 ປີ ດັ່ງກ່າວ ໂດຍໃນນີ້ ຈະເປັນລາຍຮັບພາຍໃນ 131,800 ຕື້ກີບ ຫຼື ເພີ່ມຂຶ້ນເຖິງ 72 ເປີເຊັນ ທຽບໃສ່ສົກປີ 2011 ຫາ 2015 ພ້ອມກັນນີ້ ລັດຖະບານລາວ ກໍຈະຄວບຄຸມລາຍຈ່າຍໃຫ້ຢູ່ໃນມູນຄ່າລວມທັງໝົດ ບໍ່ເກີນ 176,400 ຕື້ກີບ ໂດຍເພີ່ມຂຶ້ນເຖິງ 48 7 ເປີເຊັນ ທຽບໃສ່ ສົກປີ 2011 ຫາ 2015 ແຕ່ກໍຄິດເປັນສັດສ່ວນບໍ່ເກີນ 25 ເປີເຊັນຂອງ GDP ໃນຕະຫຼອດສົກປີ 2016 ຫາ 2020